Tiit Palu

Tiit Palu (sündinud 29. märtsil 1970 Tallinnas) on eesti teatrilavastaja ja -näitleja. 

Palu on õppinud Tallinna 10. Keskkoolis ja Tallinna 2. Keskkoolis. 1988. aastast õppis ta Tartu Ülikoolis eesti filoloogiat ja lõpetas ülikooli 1993. aastal. 1996. aastal lõpetas ta Eesti Muusikaakadeemia Kõrgema Lavakunstikooli lavastaja erialal (17. lend). 2004. aastal kaitses ta samas magistritöö ja 2011. aastal astus doktoriõppesse.

Aastatel 1996–2001 töötas Tiit Palu Vanemuise teatris näitlejana ja lavastajana. 2001. aastal siirdus ta Endla teatrisse, kus esialgu töötas lavastajana ja 2004. aastast peanäitejuhina.Tiit Palu elulugu Eesti teatri biograafiline leksikon. Vaadatud 24.02.2024. 2012–2013 oli ta eesti keele ja kultuuri lektor Ukrainas Lvivi ülikoolis.Roasto, Riina. Eesti keele ja kultuuri õpetamisest Ukrainas Lvivi ülikoolis Oma Keel, 5/2015. Alates 1. augustist 2013 kuni 1. augustini 2025 oli ta Vanemuise teatri draamajuht.Vanemuise teatri draamajuhina jätkab Tiit Palu ERR Kultuur, 13.09.2023.

Palu on lavastanud umbes 40 lavastust Vanemuises, Endlas, Rakvere teatris, Kuressaare Linnateatris, Emajõe Suveteatris, Ugalas jm. Neist silmapaistvamate seas on Luigi Lunari "Kolmekesi kahevahel" 1998, Susanne Schneideri "Õdede Brontëde ööd" 1999 ja Urmas Vadi "Lendav laev" 2000 Vanemuises; August Gailiti "Ekke Moor" 2003, Tiit Palu "Raimond" 2004, Friedebert Tuglase / Tiit Palu "Väike Illimar" 2006, Nikolai Gogoli "Revident" 2006, Gustav Flauberti "Madame Bovary" 2010 Endla teatris; Silvia Soro "Rääkivad kivid" 2010 Kuressaare linnateatris ja August Gailiti "Ekke Moor" 2012 Emajõe Suveteatris. 

Ta on kirjutanud ja tõlkinud näidendeid, dramatiseerinud lavatekste, teinud muusikakujundusi ja avaldanud arvamust meediaväljaannetes. 

Tiit Palu on Eesti Lavastajate Liidu ja Eesti Näitlejate Liidu liige. 2006–2009 oli ta Eesti Lavastajate Liidu juhatuse esimees. Ta on ka Eesti Teatriliidu juhatuse liige.Tiit Palu elulugu Eesti teatri biograafiline leksikon. Vaadatud 24.02.2024.

 Lavastusi 

 Tunnustus 
 2015 – Eesti Teatri Agentuuri näidendivõistluse eripreemia ("Lugusid loomadest")
 2021 – Vanemuise teatri draamatrupi kolleegipreemia lavastuse "Kaalud” eest

 Isiklikku 
Tiit Palu on abielus näitleja Piret Laurimaaga. Peres kasvab kaks last.

Viited

Välislingid
 Silja Joon. Tiit Palu: Kui kõik on hästi, pole teatrist paremat kohta. Kui asjad ei lähe hästi, pole halvemat kohta. Kõik võimendub teatris. Pärnu Postimees, 16. oktoober 2010
 Madis Kolk: Vastab Tiit Palu Teater. Muusika. Kino märts 2011

Kategooria:Eesti teatrilavastajad
Kategooria:Vanemuise näitlejad
Kategooria:Eesti tõlkijad
Kategooria:Eesti näitekirjanikud
Kategooria:Tallinna Reaalkooli vilistlased
Kategooria:Tartu Ülikooli filosoofiateaduskonna vilistlased
Kategooria:Eesti Muusika- ja Teatriakadeemia vilistlased
Kategooria:EYS Veljesto liikmed
Kategooria:Sündinud 1970